Ҷелмат Шерматзода

Ҷелмат Шерматзода (Ҷелмат Шерматов; 9 августи 1954, деҳаи Дардар, ноҳияи Айнӣ — 10 феврали 2009, Душанбе) — китобхонашинос, омӯзгор, номзадии илмҳои педагогика (1986).

 Зиндагинома 
Ҷелмат Шерматзода 9 августи соли 1954 дар деҳаи Дардари ноҳияи Айнӣ таваллуд шудааст. Соли 1976 Донишкадаи давлатии санъати Тоҷикистон хатм намуда, дар кафедраи китобхонашиносии Донишкадаи мазкур ба ҳайси омӯзгор ба кор шурӯъ менамояд. Солҳои 1978—1979 дар сафи Қувваҳои мусаллаҳи Иттиҳоди Шӯравӣ даъват шуда, пас аз анҷоми хизмати ҳарбӣ фаъолияти худро ба хайси директории маҷмӯи китобхонаҳои марказонидашудаи ноҳияи Айнӣ идома медиҳад.

 Корнома 
Фаъолияташ асосан дар Донишкадаи давлатии санъати Тоҷикистон ҷараён кардааст: солҳои 1976—1997 муаллим, муаллими калони кафедраи китобхонашиносӣ ва солҳои 1997—2002 директори ширкати илмиву истеҳсолии «Ифоза» буд; 2002—2005 дотсенти ҳамин кафедра; 2005—2009 директори Пажуҳишгоҳи илмӣ-тадқиқотии фарҳанг ва иттилооти Вазорати фарҳанги Ҷумҳурии Тоҷикистон. Аз соли 2007, ҳамзамон, сармуҳарририи маҷаллаи «Фарҳанг ва ҳунар»-ро низ дар уҳда дошт.

 Таълифот 
Теъдоди асарҳое, ки Ҷелмат Шерматзода дар таҳияву таҳрири онҳо саҳм гузоштааст қариб ба 30 номгӯй расидааст. Ҷелмат Шерматзода дар ҷодаи каломи бадеъ низ қувваозмоӣ кардааст. Аввалин ҳикояву шеърҳои ӯ айёми наврасиаш дар саҳифаҳои рӯзномаи «Пионери Тоҷикистон» ва маҷаллаи «Машъал» чоп шудаанд.

 Ҷоизаҳо 
 Аълочии фарҳанги Тоҷикистон (2005)

 Эзоҳ 

 Адабиёт 
 Донишномаи Пажӯҳишгоҳи рушди маориф (ДПРМ). — Душанбе: «ПРМ АТТ», 2013.
 Тошев Ш. Ҷелмат Шерматзода: Китобномаи шарҳиҳолӣ". — 2009. — 68 с.